CELEX: C2007/269/114
Language: el
Date: 2007-11-10 00:00:00
Title: Υπόθεση T-353/07: Προσφυγή της 13ης Σεπτεμβρίου 2007 — Ester κατά ΓΕΕΑ — Coloris Global Coloring Concept (COLORIS)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/63
            
         Προσφυγή της 13ης Σεπτεμβρίου 2007 — Ester κατά ΓΕΕΑ — Coloris Global Coloring Concept (COLORIS)
   (Υπόθεση T-353/07)
   (2007/C 269/114)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Esber, S.A. (Vizcaya, Ισπανία) (εκπρόσωποι: J.A. Calderón Chavero, T. Villate Consonni και A. Yañez Manglano, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Coloris Global Coloring Concept, S.A.S.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 28ης Ιουνίου 2007 στην υπόθεση R-1060/2006-1·
            
         
               —
            
            
               κατά συνέπεια, δεχόμενο την απόφαση του τμήματος προσφυγών, να απορρίψει την ασκηθείσα ανακοπή και να δεχθεί το σήμα κατά του οποίου ασκήθηκε η ανακοπή·
            
         
               —
            
            
               να καταδικάσει το ΓΕΕΑ στα δικαστικά έξοδα που προκύπτουν από την παρούσα διαδικασία καθώς και από τη διαδικασία ανακοπής και να απορρίψει τα αιτήματα του αντιδίκου.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Εικονιστικό σήμα που περιέχει τη λέξη «COLORIS» (αίτηση καταχωρίσεως υπ' αριθ. 2.817.732) για προϊόντα της κλάσεως 2.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: COLORIS GLOBAL COLORING CONCEPT, S.A.S.
   
      Αντιταχθέν δικαίωμα επί σήματος ή σημείου: Εθνικό γαλλικό λεκτικό σήμα «COLORIS», για προϊόντα της κλάσεως 2 (αριθ. 98/717642).
   
      Απόφαση του τμήματος ανακοπών: Αποδοχή της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.